Hetkel kaal seisab seal viimatises miinimumis ja peab ilmselt plaani, et kas edasi või  tagasi. No eks ma ise ei olnud ka eile korralik sugugi. Kavatsesin küll olla, aga kiusatus osutus lõpuks tugevamaks :). Õhtuks tegin kana riisiga ning plaanisin ise ainult kanaga piirduda ja riisi meesperele jätta. Aga nemad, sindrid, jätsid ikka natuke kausipõhja alles - ja nii ma siis käisin ja kiibitsesin selle ümber ning pidasin aru, et ega sellest hommikul ka enam kesteabmida kokku kombineerida ei anna - ära visata ka nagu ei raatsinud, niigi rahadega kitsas ja kes siis täiesti korralikku toidukraami  sellistes oludes veel prügikasti loobib, eksole. Ja nii ma ta siis lõpetuseks ise keresse keerasingi :).    Aga mis seal's ikka. Täna vähemalt olin korralik. Hommikusöögiga mõistlik ning trennis ka praeguseks juba käidud. Õhtusöök ka varutud ja meesperele makaronid maksakastmega kokatud, millisele ahvatlusele mul kergem vastu seista on.    Täna oli treeneriks jällegi Sveta - ja ohüllatust, keegi on ta vist vahepeal ära vahetanud :). Ei mingit nätsu mälumist täna ja ütles kena naeratusega tere  mulle ning trennis ka tegi meiega hoolega kaasa ja oli üleüldse täitsa nii nagu meie ühises ettekujutuses üks treener trennis olema peaks. Nüüd olen üsna väsinud igatahes - aga suht rahul enda ja tänase trenniga siiski.    PS! Täna oli meiega üks mu sõbrantsi tuttav ka kaasas - paistis, et jäi rahule igatahes :).